|  |
| --- |
| СОФИЙСКИ УНИВЕРСИТЕТ „СВ. КЛИМЕНТ ОХРИДСКИ” |
| ФАКУЛТЕТ ПО КЛАСИЧЕСКИ И НОВИ ФИЛОЛОГИИ |
| У Ч Е Б Е Н П Л А Н |
| Утвърждавам: .................................. | Утвърден от Академически съвет с протокол№ ............. / ............... |
|  |
| Професионално направление: 3.1 Социология, антропология и науки за културата ОКС „бакалавър“ |
|  |
| Специалност:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| К | Н | А | 0 | 1 | 2 | 0 | 2 | 4 |

Южна, Източна и Югоизточна Азия |
|  |
| Форма на обучение: редовна форма на обучениеПродължителност на обучението (брой семестри): 8 /осем/ семестъра |
|  |
| Изтоковед - Южна, Източна и Югоизточна Азия |

 **Квалификационна характеристика**

**Специалност: *Южна, Източна и Югоизточна Азия***

1. **Насоченост, образователни цели**

Програмата има за цел да запознае с езиците, културите, икономическите и политическите системи в един от най-бързо развиващите се региони в света. В този смисъл тя предлага набор от знания и комплексен научен инструментариум, които студентите използват за разбирането и тълкуването на съвременните процеси и предизвикателствата, пред които обществата на Южна, Източна и Югоизточна Азия са изправени днес. Съответно, тя е предназначена за млади хора, които свързват професионалната си реализация в най-широк смисъл именно с този регион на света. Фокусът е върху модерността, а историческите дисциплини подхранват и обслужват разбирането на съвременните процеси. Програмата дава широк спектър от знания за региона в съответствие с индивидуалния избор на обучаваните – един основен и един допълнителен модул, които конкретизират езиците и културите, към които те се насочват. Същевременно регионално-специфичната информация се надгражда върху общи познания за основни понятия от макро и микроикономиката, историята на политическите системи и международните отношения.

Основният модул (Китай, Япония, Корея) започва от втория семестър и тежестта му е равномерно разпределена между интензивно обучение по съответния език и дисциплини, запознаващи с историята, икономиката, културата и обществото на съответната страна/регион. От пети семестър нататък към този първи модул се добавя и различен от него втори (Индия, Виетнам и Индонезия). От този момент насетне до последния осми семестър натовареността е равномерно разпределена между двата модула.

Студентите се разпределят в модулите по равно на квотен принцип въз основа на изразено предпочитание и успех.

1. **Обучение (знания и умения, необходими за успешна професионална дейност; общотеоретична и специална подготовка и др.)**

Курсът на обучение започва с общи дисциплини, които запознават студентите с икономическата, политическата и културната история на целия регион, като същевременно усвояват базови познания за основни понятия и постулати в икономическия и политологическия анализ и историята на международните отношения. В началото на втория семестър те избират своя първи модул ( Япония, Китай, Корея), започват интензивно да усвояват съотвения език и да трупат специфична информация за страната и нейната култура, икономика, нова история и обществени процеси. През петия семестър се наслагва и втори избираем модул, различен от първия (Индия, Виетнам, Индонезия), като от този момент нататък натовареността е равномерно разпределена между двата модула – както по отношение на езиковото обучение, така и на теоретичните дисциплини. През осмия семестър е включен задължителен стаж в медиите, в държавни институции и неправителствени организации и частни компании, чиято дейност е свързана с този регион на света. Обучението завършва с подготовката и защитата на дипломна работа по един от двата избрани модула.

1. **Професионални компетенции**

В края на обучението си студентите са в състояние да се ориентират в специфичната за региона обществено-политическа, геополитическа и икономическа проблематика. Те познават културните специфики, историческото наследство и културните традиции на страните, които са избрали да изучават. Тъй като културната компетентност е немислима без определена степен на владеене на съответния език, те имат базови комуникативни компетенции и могат да ползват литература на два от важните за региона езици. Същевременно те са способни да разбират, анализират и тълкуват документи, издадени от международните финансови институции (Световна Банка, МВФ), от правителствата, от междуправителствени и неправителствени организации.

**4. Професионална реализация**

Гъвкавостта на модулния принцип създава отвореност към широк кръг от възможности по отношение на професионалната реализация на завършилите бакалаври. В съответствие с избраната комбинация техните умения могат да намерят приложение в свързани с тези страни отдели на правителствени и неправителствени организации, на журналистическото поприще и в света на реалната икономика в работата на фирми, работещи и търгуващи с тази част на света, или в Източни компании, търсещи възможности за инвестиции в България и в Европа като цяло. Броят на такива компании през следващите години неминуемо ще нараства, поради интензивното развитие на региона и отварянето му към света. Стажът, предвиден за последния, осми семестър, има за цел да подготви реализацията на студентите на пазара на труда. Същевременно те могат да задълбочат и специализират познанията си в магистърските програми на съответните специалности на Центъра за източни езици и култури (без изискването за подготвителна година, което важи за завършилите външни бакалавърски програми), или да продължат образованието си в сферите на международните отношения, икономиката или политологията.